|  |
| --- |
| **Kőszegi Közös Önkormányzati Hivatal**  **Igazgatási Osztály**  **9730 Kőszeg, Jurisics tér 8.** |

|  |  |  |  |
| --- | --- | --- | --- |
| **Ügyiratszám:**  **Ügyintéző:**  **Telefon:** | **K/723-9/2022.** | **Tárgy:** | Kőszeg Város Önkormányzata Képviselő-testületének Kulturális, Oktatási, Szociális, Egészségügyi  és Sport Bizottsága Jegyzőkönyve |

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2022. június 27-én 8.00 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Gelencsér Attila, Keszei Balázs, Molnár Zoltán és Dr. Koczor Gábor bizottsági tagok
* Dr. Zalán Gábor jegyző,
* Cserpánné dr. Dömötör Ramóna igazgatási osztályvezető helyettes
* Cserkutiné Stipsics Edina osztályvezető,
* Guttmann Ferencné intézményvezető,
* Vargáné Kovács Anita jegyzőkönyvvezető.

**Fekete-Pataki Edit** bizottsági elnök köszönti a megjelenteket és megállapítja, hogy a bizottság **5 fővel határozatképes.** Szavazásra bocsájtja a napirendet, amit a bizottság 5 igen szavazattal elfogad.

**N A P I R E N D:**

1. A gyermekjóléti ellátási formák szabályairól és a gyermekétkeztetésről szóló 8/2014. (II. 28.) önkormányzati rendelet módosítása

Előadó a polgármester nevében: Kovács-Mezei Virág igazgatási osztályvezető

1. Kőszeg Meseváros Óvoda és Bölcsőde alapdokumentumainak módosítása

Előterjesztő: Guttmann Ferencné intézményvezető

1. Kőszeg, Felső körút 10. fsz. 1. sz. alatti lakás bérbeadási módjának meghatározása

Előadó a polgármester nevében: Kovács-Mezei Virág igazgatási osztályvezető

1. **napirendi pont**

**A gyermekjóléti ellátási formák szabályairól és a gyermekétkeztetésről szóló**

**8/2014. (II. 28.) önkormányzati rendelet módosítása**

**Előadó a polgármester nevében: Kovács-Mezei Virág igazgatási osztályvezető**

**Cserpánné dr. Dömötör Ramóna** röviden ismerteti az előterjesztést. Elmondja, hogy miért vált szükségessé a rendelet módosítása.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **rendelet módosítást,** melyet a bizottság egyhangúlag **5 igen** szavazattal elfogad.

*A bizottság az alábbi határozatot hozza:*

**57/2022. (VI.27.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a gyermekjóléti ellátási formák szabályairól és a gyermekétkeztetésről szóló 8/2014. (II. 28.) önkormányzati rendelet-tervezetet fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Meseváros Óvoda és Bölcsőde alapdokumentumainak módosítása**

**Előterjesztő: Guttmann Ferencné intézményvezető**

**Guttmann Ferencné** röviden ismerteti az előterjesztést. Elmondja, hogy 2022. szeptember 1. napjától megalakul a horvátzsidányi bölcsőde, ami a Kőszeg Meseváros Óvoda és Bölcsőde feladatellátási helyeként Kőszeg Meseváros Óvoda és Bölcsőde Horvátzsidányi Tücsök Bölcsődéje elnevezéssel fog működni. A változások miatt szükségessé vált az intézmény alapdokumentumainak (SZMSZ, pedagógiai program és házirend) módosítása. A nemzeti köznevelésről szóló 2011. évi CXC. törvény alapján a köznevelési intézmény SZMSZ-ét, házirendjét és az Nkt. 26. § (1) bekezdése szerint a nevelő és oktató munka az óvodában pedagógiai programot is a nevelőtestület fogadja el. Az SZMSZ és a házirend azon rendelkezéseinek érvénybeléptetéséhez, amelyekből a fenntartóra többletkötelezettség hárul a fenntartó egyetértése szükséges.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **5 igen** szavazattal elfogad.

*A bizottság az alábbi határozatot hozza:*

**58/2022. (VI.27.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottságaa Kőszeg Meseváros Óvoda és Bölcsőde Szervezeti és Működési Szabályzatát a melléklet szerint megismerte, és az abban foglaltakkal egyetért.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg Meseváros Óvoda és Bölcsőde pedagógiai programját a melléklet szerint megismerte, és az abban foglaltakkal egyetért.
3. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg Meseváros Óvoda és Bölcsőde házirendjét a melléklet szerint megismerte, és az abban foglaltakkal egyetért.
4. **napirendi pont**

**Kőszeg, Felső körút 10. fsz. 1. sz. alatti lakás bérbeadási módjának meghatározása**

**Előadó a polgármester nevében: Kovács-Mezei Virág igazgatási osztályvezető**

**Cserpánné dr. Dömötör Ramóna** röviden ismerteti az előterjesztést. Elmondja, hogy a Kőszegi Városüzemeltető és Kommunális Szolgáltató Nonprofit Kft. jelezte, hogy 9730 Kőszeg Felső körút 10. fsz.1. szám alatti lakás megüresedett. A bérbeadó tájékoztatása szerint a lakás jó állapotú. A lakás bérbeadását piaci elven javasolja.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **5 igen** szavazattal elfogad.

*A bizottság az alábbi határozatot hozza:*

**59/2022. (VI.27.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg, Felső körút 10. Fsz. 1. szám alatti 50 m² alapterületű, komfortos önkormányzati bérlakást **piaci alapon** kívánja bérbe adni. Egyidejűleg felhatalmazza a bizottság elnökét a lakásra vonatkozó pályázat kiírására.

**Felelős:** Fekete-Pataki Edit, a bizottság elnöke

**Határidő:** 2022. június 30.

Egyebek:

Keszei Balázs elmondja, hogy az intézményüknél alkalmazásban álló matematika szakos tanár, aki a Liszt Ferenc utcában kapott lakást felmondott, így a lakás hamarosan fel fog szabadulni. A bérlő a jelzést természetesen hivatalosan is meg fogja tenni a Városüzemeltető Kft. felé. Megköszöni, hogy amikor szükség volt rá, támogatták.

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 8.11 perckor berekeszti.

Kelt, mint az első oldalon.

Fekete-Pataki Edit

bizottsági elnök bizottsági tag